Ο Αριστοτέλης Αϊβαλιώτης, επιχειρηματίας και υποψήφιος της ΝΔ στον Νότιο Τομέα της Β’ Αθηνών, εκφράζοντας ακραία ένστικτα ρεβανσισμού, ανέφερε ότι η ΝΔ θα συμπεριφερθεί στο τμήμα του ελληνικού λαού που ψήφισε ή θα ψηφίσει ΣΥΡΙΖΑ, ή όποιο άλλο κόμμα εκτός της ΝΔ, σαν να είναι αιχμάλωτοι πόλεμου, «με βάση τη Συνθήκη της Γενεύης». Δήλωσε συγκεκριμένα πως «ο Κυριάκος Μητσοτάκης ευελπιστεί να είναι πρωθυπουργός όλων των Ελλήνων και πρέπει να το αποδείξουμε όλοι μας με τη στάση μας. Υπάρχει και η σύμβαση της Γενεύης, η οποία προβλέπει ανθρωπιστική μεταχείριση των αιχμαλώτων των πολέμων, είτε των πραγματικών είτε των πολιτικών»



«Δεν μπορούν να κρύψουν το πραγματικό τους πρόσωπο»

Μετά τη χυδαία ανάρτηση του Κώστα Στεφανίδη, συντονιστή ετεροδημοτών της Νέας Δημοκρατίας, ο οποίος και διαγράφη από τον Κυριάκο Μητσοτάκη, για την Κωνσταντίνα Κούνεβα είναι σειρά του υποψήφιου βουλευτή της ΝΔ Αρ. Αϊβαλιώτη να προβεί σε ακραία δήλωση και να προκαλέσει αντιδράσεις.

«Παρά τις εντολές για σεμνότητα και μετριοπάθεια, δεν μπορούν να κρύψουν το πραγματικό τους πρόσωπο», σχολιάζει η εκπρόσωπος Τύπου του ΣΥΡΙΖΑ, Ράνια Σβίγκου, ενώ ο ευρωβουλευτής του ΣΥΡΙΖΑ Δημήτρης Παπαδημούλης διερωτάται αν «θα τον διαγράψουν κι αυτόν ή όλα καλά;».

Υποψήφιος βουλευτής της ΝΔ αποκαλεί τους ψηφοφόρους του ΣΥΡΙΖΑ”αιχμαλώτους πολέμου”αλλά μας “καθησυχάζει”ότι θα …σεβαστεί τη Σύμβαση της Γενεύης! Παρά τις εντολές για σεμνότητα και μετριοπάθεια, δεν μπορούν να κρύψουν το πραγματικό τους πρόσωπο https://t.co/0q2rPnC3ch — Ράνια Σβίγκου (@rania_sv) May 30, 2019